**Boljša služba na mah**

*Ob rekordnem številu delovnih mest na zaposlitveno-kariernem portalu MojeDelo.com in najbolj intenzivnem iskanju primernih zaposlenih se v štajersko prestolnico vrača* ***Karierni sejem MojeDelo.com.*** Na tem zaposlitveno-kariernem portalu so *prepričani, da je prav zdaj najbolj primeren čas za pridobitev dobre službe. Da je res tako, pritrjuje kar 50 delodajalcev, ki se bodo predstavili iskalcem zaposlitve. Tem pa bodo na voljo tudi uporabna predavanja in delavnice ter svetovanje HR-strokovnjakov. Vse to v Hotelu City, v četrtek,* ***19. maja, od 10. do 18. ure v Hotelu City Maribor****.*

**Prodajalci najbolj iskan kader v Podravski regiji**

Po podatkih iz MojeDelo.com je bilo v letošnjem letu samo v Podravski regiji objavljenih skoraj 300 oglasov za prodajalca. Delodajalci pa na veliko iščejo tudi proizvodne delavce, skladiščnike, delavce na strojih in komercialiste.

*»Na našem karierno-zaposlitvenem portalu imamo več kot 5500 oglasov za službe, kar pomeni, da 900 delodajalcev potrebuje novo delovno silo. Kaj takšnega se že zelo dolgo ni zgodilo, zato imajo iskalci zaposlitve veliko možnosti, da najdejo zase primerno službo, pod pogoji, ki jim ustrezajo. To se ne zgodi velikokrat, zato je še toliko pomembneje, da pridejo na karierni sejem. Še posebej so vabljeni mladi, ki jih šele čaka prvo delo,«* pravijo na MojeDelo.com.

Med želenimi iskalci bodo tudi tisti, ki so vešči monterji, vzdrževalci, CNC-operaterji, skladiščniki in IT-strokovnjaki pa tudi ekologi, zdravstveni delavci in komercialisti.

**Skrite tehnike najbolj uspešnih ljudi na svetu**

Ljudje izkoriščamo samo 10 % naših možganov, uporabljali pa bi jih lahko veliko več, pravi **podjetnica Kaly Kolonič,** ki uči skritih tehnik najbolj uspešnih ljudi na svetu, med njimi super spomin. »*Kar smo se prej učili nekaj ur, bomo zdaj obvladali v nekaj minutah, hitreje bomo znali razmišljati, si izjemno hitro zapomnili stvari*,« je povedala predavateljica Kaly Kolonič, ki pravi, da si lahko, potem ko obvladamo super spomin, za šalo v nekaj minutah naučimo celoten periodni sistem ali se s svetlobno hitrostjo naučimo tujih jezikov. Svojo tehniko bo razkrila obiskovalcem Kariernega sejma.

**Gorazd Prah: »Na trg dela vstopite samozavestni«**

*»Prvo delo je dobra popotnica za razvoj kariere,«* meni **Gorazd Prah**, ki ima dolgoletne izkušnje na področju kariernega svetovanja: *»Želimo, da mladi na trg dela vstopijo samozavestni in odločni, takšni, kot so postali v času svojega šolanja. Želimo, da razumejo, kaj trg dela pomeni in kako deluje, ker bodo te informacije lahko izkoristili kot prednosti pred drugimi. Predvsem pa se morajo zavedeti, da morajo za uspeh vzeti karierno krmilo v svoje roke,«* kar bo s primeri pojasnil na svojem predavanju.

**Preizkus znanja in testiranja**

V Karierni točki bodo HR-specialisti zaposlitveno-kariernega portala MojeDelo.com svetovali tistim, ki iščejo nove karierne izzive ali pa se šele podajajo na karierno pot. Obiskovalci bodo lahko preizkusili, kako dobri so v tujih jezikih in MS Office programih, kar bo veljalo za pridobitev certifikata. Prav tako bo na voljo brezplačno psihometrično testiranje, ki ga delodajalci pogosto uporabljajo pri izbiri najbolj ustreznega kandidata za zaposlitev in test IQ. Za tiste, ki jih zanima delo čez mejo, bo na voljo predavanje z informativnimi podatki o pogojih dela in življenja v Avstriji.

**Karierni sejem MojeDelo.com ‒ največji zaposlitveni dogodek na Štajerskem bo v četrtek, 19. maja, v Hotelu City od 10. do 18. ure.**

Vrhunci kariernega sejma MojeDelo.com v Mariboru:

\* **Kaly Kolonič:** Triki za urjenje spomina

Pravilna prehrana ob zahtevni službi

\* **Gorazd Prah:** Moje prvo delo

\* **Nastja Raj:** EURES – zaposlitvene možnosti v Evropi

\* **Paloma, d. d.:** Nove investicije, nove priložnosti

\* **Urban Štiberc (ZRSZ):** Priprava na zaposlitveni razgovor

\* **Psihometrično in IQ-testiranje**

\* **Otok znanj:** testiranje jezikov, MS in IT znanj

**Povezava:** [www.kariernisejem.com](http://www.kariernisejem.com)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_